O movimiento fatimí tenió o suyo orichen en o ismailismo, seguntes o qualo un mahdí descendient d'Alí y Fatima por a línia d'Ismail renovaría o islam. O fundador d'a dinastía fatimí estió Ubait Allah, que residiba en Salamya (Siria), seu d'os ismailís. Os ismailitas ninvioron dais u predicadors pa fer proselitismo t'a Berbería con a intinción de conquerir dimpués Echipto pa dimpués luitar contra os abbasidas de Bagdad y sustituir-los en a dirección relichiosa de l'Islam.